La 1an de aprilo aperis la kvara ĉi-jara numero de la sendependa internacia gazeto La Ondo de Esperanto. Post la preskaŭ centpaĝa marta Ondo, dediĉita al interlingvistiko kaj esperantologio, la aprila Ondo denove enhavas ĉiujn kutimajn sekciojn kaj rubrikojn.
#000000
En la Zamenhofa mortomonato aprilo la redakcia gasto estas Przemysław Wierzbowski, prezidanto de la Esperanto-Societo en la naskiĝurbo de Doktoro Esperanto. Li respondas al demandoj de Paweł Fischer-Kotowski, vicredaktoro de La Ondo. La ampleksan intervjuon garnas kelkaj internaj fotoj kaj la kovropaĝa foto kun la plej nova ZEO en Bjalistoko giganta surdoma bildo en la strato Broniewskiego.
#000001
La primovada sekcio Eventoj enjavas artikolojn, interalie, pri la konsento de la prezidento de Finnlando esti la Alta Protektanto de la 104a UK, pri la preparado de la rekorde amasa 55a BET en Litovio, pri okazintaj kaj okazontaj kongresoj kaj renkontiĝoj, pri la kompletigo de la Akademio de Esperanto kaj pri aliaj temoj movadaj.
#000002
En la sekcio Arkivo estas publikigitaj la listo de la Esperantaj jubileoj kaj memordatoj en aprilo 2019 kaj artikolo de Halina Gorecka kaj Aleksander Korĵenkov pri unu el la aprilaj jubileuloj, Raymond Schwartz, naskiĝinta antaŭ 125 jaroj.
#000004
La ĉefa teksto en la aprila kultursekcio estas la tradicia, jam la 28a statistika revuo de Aleksander Korĵenkov pri la Esperanta libroproduktado en la pasinta (2018a) jaro kun pluraj tabeloj kaj komentoj; enestas ankaŭ recenzoj, artikoloj kaj bibliografioj, kiuj prezentas la novaĵojn en niaj libra kaj gazeta merkatoj.
#000005
La rubriko Mozaiko proponas legi ŝercojn pri la temo “Pri ĉielo kaj tero” kaj la popularan rubrikon de István Ertl “Spritaj splitoj kaj preskeraroj”.
#000006
Kelkaj tekstoj el la aprila eldono de La Ondo estos iom post iom publikigitaj en la novaĵretejo La Balta Ondo, sed la tutan numeron povas legi nur la abonantoj de ĉi tiu gazeto.
#000007
La Ondo de Esperanto estas eldonata ĉiumonate en Kaliningrado (Ruslando) laŭ la normoj “pdf” kaj “ePub”. Ĝi estas abonebla ĉe niaj landaj perantoj, UEA-konto, kaj per la internacia pagosistemo PayPal ĉe La abonprezo restas la sama jam la trian sinsekvan jaron: nur 15 eŭroj. Novaj abonantoj ricevos donace la abonon por 2018, inkluzive de la ampleksa literatura suplemento Orienta almanako.
#000008
La 78-paĝa februara eldono de La Ondo de Esperanto estas libere elŝutebla en nia elektronika biblioteko ĉe 
#000009
Demonstraj versioj de “La Ondo”
Musklaku la kovrilon por legi pliajn informojn.
#000014
Demonstraj versioj de “La Ondo”
#000015